**KRITERIJI OCJENJIVANJA ZA NASTAVNI PREDMET**

**POVIJEST**

**Predmetni učitelj: Valentina Nađ**

|  |  |
| --- | --- |
| **Odličan (5)** | |
| Činjenično znanje | Učenik/ca u potpunosti poznaje i razumije događaje, procese i pojave. Kronološki brzo i točno određuje povijesno vrijeme. Precizno i točno se snalazi na povijesnoj karti te koristi odgovarajući povijesnu terminologiju. |
| Konceptualno znanje | Učenik/ca točno poznaje, koristi i razumije tehničke koncepte (vrijeme i prostor, uzroci i posljedice, kontinuitet i promjena, rad s povijesnim izvorima, povijesna perspektiva, usporedba i sučeljavanje.) |
| Proceduralno znanje | Učenik/ca u potpunosti poznaje i primjenjuje odgovarajuće metode, postupke i procedure u radu s povijesnim izvorima te u istraživanju prošlosti. |
| **Vrlo dobar (4)** | |
| Činjenično znanje | Učenik/ca poznaje i razumije pvijesne događaje, procese i pojave. Povijesne događaje smješta točno u povijesno vrijeme. Na povijesnoj karti se samostalno snalazi. |
| Konceptualno znanje | Učenik/ca poznaje i koristi povijesne koncepte. |
| Proceduralno znanje | Učenik/ca poznaje i primjenjuje metode i postupke u radu s povijesnim izvorima. |
| **Dobar (3)** | |
| Činjenično znanje | Učenik/ca poznaje i uglavnom razumije povijesne događaje, procese i pojave. Povijesne događaje uglavnom točno smješta u povijesno vrijeme. Na povijesnoj karti pronalazi povijesne pojmove. |
| Konceptualno znanje | Učenik/ca poznaje i uglavnom točno koristi povijesne koncepte. |
| Proceduralno znanje | Učenik/ca uglavnom koristi odgovarajuće metode i postupke u radu s povijesnim izvorima. |
| **Dovoljan (2)** | |
| Činjenično znanje | Učenik/ca djelomično poznaje povijesne događaje, procese i pojave. Povijesne događaje okvirno smješta u povijesno vrijeme. Na povijesnoj karti se površno snalazi. |
| Konceptualno znanje | Učenik/ca djelomično poznaje povijesne koncepte te ih koristi uz pomoć učiteljice. |
| Proceduralno znanje | Učenik/ca djelomično koristi odgovarajuće metode i postupke u radu s povijesnim izvorima. |
| **Nedovoljan (1)** | |
| Činjenično znanje | Učenik/ca ne poznaje i ne razumije povijesne događaje, procese i pojave. Povijesne događaje ne može kronološki odrediti. Na povijesnoj karti se ne snalazi. |
| Konceptualno znanje | Učenik/ca uglavnom ne poznaje povijesne koncepte. |
| Proceduralno znanje | Učenik/ca ne koristi odgovarajuće metode i postupke u radu s povijesnim izvorima. |

**REFERATI, PLAKATI, PREZENTACIJE**

|  |  |  |  |  |
| --- | --- | --- | --- | --- |
| **ODLIČAN (5)** | **VRLO DOBAR (4)** | **DOBAR (3)** | **DOVOLJAN (2)** | **NEDOVOLJAN (1)** |
| - dobra organizacija rada  – visok stupanj samostalnosti u radu  - istaknuta urednost i kreativnost  - izdvajanje bitnih podataka iz teksta  -zainteresira-nost za dodatnu literaturu  - uspješno se koristi i povezuje znanja iz drugih predmeta | - aktivnost izražena  - kreativnost u zanimljivim dijelovima gradiva  - dobro oblikuje bitne podatke  - dodatnom literaturom se služi na poticaj  - koristi znanja iz drugih predmeta  - samostalnost u radu | - aktivnost dobra uz poticaj  - nije potpuno samostalan  - teže određuje bitne podatke u tekstu  - teže se snalazi u dodatnoj literaturi | - radi samo konkretne i zadane radove - manje se koristi znanjima iz drugih predmeta  - ne radi samostalno  - ne koristi se dodatnom literaturom | - potpuna pasivnost i nesamostalnost u radu  - ne shvaća povezanost gradiva s drugim predmetima |

**ZAKLJUČNA OCJENA U NASTAVI POVIJESTI**

Zaključna ocjena iz nastavnog predmeta na kraju nastavne godine ne mora proizlaziti iz aritmetičke sredine upisanih ocjena. Jednako se vrednuje učenikov rad u prvom i u drugom obrazovnom razdoblju. Prilikom zaključivanja ocjena u obzir se uzimaju brojčane ocjene iz sva tri elementa ocjenjivanja, odnos prema radu, aktivnost tijekom sata, redovno nošenje pribora, domaće zadaće, radna bilježnica, sudjelovanje u skupnom radu, izrada plakata i prezentacija, služenje dodatnim izvorima znanja, kreativnost u pisanom i drugim izričajima te opisno praćenje učenikovog napredovanja tijekom nastavne godine.